open-index/open-wikipedia-markdown huggingface dataset:
Louis Alter

**Louis Alter** (18. kesäkuuta 1902 Haverhill, Massachusetts – 5. marraskuuta 1980 New York City, New York) oli yhdysvaltalainen säveltäjä ja pianisti. Hän soitti nuorena pianoa mykkäelokuvateattereissa ja opiskeli musiikkia New England Conservatoryssä Bostonissa. Vuonna 1922 hän muutti New Yorkiin.

Hän työskenteli viisi vuotta laulaja Nora Bayesin taustamuusikkona konsertoiden Yhdysvalloissa ja Euroopassa. Hän soitti pianoa myös Irène Bordonin ja Beatrice Lillien taustayhtyeissä. Vuonna 1928 hän sävelsi ensimmäisen hittinsä ”Manhattan Serenade”, johon Harold Adamson kirjoitti sanat vuonna 1942.

Vuonna 1929 Alter muutti Hollywoodiin. Hän sävelsi musiikkia elokuviin ja Broadway-näytelmiin tehden yhteistyötä lukuisien sanoittajien kanssa. Musikaalilaulujen lisäksi hän sävelsi myös instrumentaalimusiikkia. Hän esiintyi kahdesti Los Angelesin filharmonikoissa vierailevana pianosolistina.

Alter oli kaksi kertaa ehdolla parhaan laulun Oscar-palkinnon saajaksi: Vuonna 1937 kappaleella ”A Melody from the Sky” elokuvasta *Yksinäisen hongan laulu* ja vuonna 1942 kappaleella ”Dolores” elokuvasta *Las Vegas Nights*.

Alter kuoli vuonna 1980 New Yorkissa.

## Lähteet
Mean to Me

”**Mean to Me**” on Fred E. Ahlertin ja Roy Turkin kirjoittama musiikkikappale vuodelta 1929. Sen nauhoitti ensimmäisenä Ruth Etting, jonka single nousi listoilla sijalle 15. Sitä myytiin yli miljoona kappaletta. Myös Tommy ja Jimmy Dorsey, Red Nichols ja Annette Hanshaw nauhoittivat kappaleen vuonna 1929.

Vuonna 1937 kappaleen nauhoitti laulaja Billie Holiday taustayhtyeenään Teddy Wilsonin orkesteri, johon kuuluivat muun muassa Lester Young ja Johnny Hodges. Holidayn versio pysyi listojen seitsemännellä sijalla neljä viikkoa. Kappale kuului pitkään Holidayn konserttirepertuaariin. Saksofonisti Young nauhoitti uuden version kappaleesta vuonna 1946 Nat King Colen ja Buddy Richin kanssa, mikä osaltaan herätti jazzsoittajien kiinnostuksen kappaleeseen.

Kappaleesta on tullut usein soitettu jazzstandardi. Benny Goodman nauhoitti sen vuonna 1938 pianisti Jimmy Rowlesin kanssa. Betty Carter nauhoitti sen vuoden 1960 albumilleen *The Modern Sound of Betty Carter*. Diana Ross lauloi sen vuoden 1972 elokuvassa *Lady Sings the Blues*.

## Lähteet
Gheorghe Zamfir

**Gheorghe Zamfir** on romanialainen panhuilisti. Hän tuli suuren yleisön tietoisuuteen 1960-luvulla sveitsiläisen etnomusikologi Marcel Cellierin ansiosta.

Bukarestin kaupunki nimitti hänet kunniakansalaiseksi 29. marraskuuta vuonna 2001.
 
## Lähteet
Myllysilta (Jaala)

**Myllysilta** on Kouvolan Jaalassa Sonnanjoen Myllykosken kohdalla sijaitseva 3-aukkoinen kivinen holvisilta. Silta on valmistunut vuonna 1897. Sen suurin jänne on 4,2 m, suurin aukko 3,5 m ja kokonaispituus 19,2 m. Sillan hyötyleveys on 5,2 m.

Silta ylittää Sonnanjoen, joka laskee Sonnanjärvestä Lintukymeen. Moottoriajoneuvoliikenne ylittää joen viereistä seututie 369:n siltaa pitkin.

Myllykoski on Sonnanjoen perhokalastusalueeseen kuuluva koski.

## Lähteet
* 

### Viitteet
Myllysilta (täsmennyssivu)

**Myllysilta** on usean sillan nimi. Nimi voi viitata muun muassa seuraaviin siltoihin:

* Myllysilta, silta Turussa
* Myllysilta (Nurmijärvi), puinen tukiansassilta Nurmijärvellä 
* Myllysilta (Jaala), kivinen holvisilta Kouvolan Jaalassa
Aleksanteri Nevskin kappeli

**Aleksanteri Nevskin kappeli** on ortodoksinen kirkko Aleksanterin puistossa Pietarhovissa, Venäjällä.

Kirkko on rakennettu keisariperheen kotikirkoksi. Nikolai I valitsi sen paikan ja tilasi suunnittelijaksi kuuluisan saksalaisen arkkitehdin Karl Friedrich Schinkelin. Se rakennettiin vuosina 1830-1834 ja pyhitettiin Aleksanteri Nevskille. Kirkko edustaa tyyliltään uusgotiikkaa, ja sitä kutsutaankin usein Goottilaiseksi kappeliksi.

Kirkko on pohjapiirrokseltaan nelikulmainen ja melko pieni. Kahdeksan tornin huipussa on kullattu ortodoksinen risti, ja päädyissä ruusuikkunat. Goottilaista arkkitehtuuria mukailevat rakenteet näkyvät myös kirkon sisätiloissa: ortodoksikirkolle olennainen ikonostaasi on rakennettu suippojen holvikaarten lomaan.

Kirkko vaurioitui toisessa maailmansodassa ja sen alkuperäiset ikonit ovat kadonneet. Se uusittiin 1990-luvun lopussa.

## Lähteet

## Aiheesta muualla

*Keisarinnan maalliset jäännökset saapuivat Venäjälle Kaleva 2008
*Готическая капелла Peterhof Museum
Pietarin moskeija

**Pietarin moskeija** () on Pietarin muslimiyhteisöä palveleva moskeija. Se rakennettiin vuosina 1910–1914. Moskeijan mallina toimi Samarkandin suuri moskeija, mutta seinien materiaaliksi on valittu Pietarin arkkitehtuuriin sopiva harmaa graniitti. Kupoli on päällystetty sinisellä keramiikalla, ja sitä kannattelevat rakennuksen sisäpuolella vihreällä marmorilla päällystetyt pylväät.

## Lähteet
Adlersköld

**Adlersköld** oli Ruotsin ritarihuoneeseen kirjoitettu aatelissuku numero 1041. Suku on lähtöisin Mecklenburgista, mistä Hans Bartels (k. 1664) muutti kauppiaaksi Tukholmaan, missä keräsi suuren omaisuuden. Hänen poikansa Lydert (1629–1700) jatkoi isänsä kauppatointa ja hänet aateloitiin vuonna 1683 nimellä Adlersköld. Hänen poikansa Jonas (1661–1697) toimi Valtakunnanarkiston kanslistina, mutta palatessaan ulkomaanmatkalta hän "kuoli melankoliaan".

## Lähteet
*

### Viitteet
Adlersparre

**Adlersparre** on Ruotsin ritarihuoneeseen kirjoitettu aatelissuku numero 1988, jonka yksi haara on korotettu vapaaherralliseen (numero 337) ja kreivilliseen (numero 130) arvoon. Valtionkonttorin sihteerin, komissaari Christoffer Christoferssenin (1682–1743) ja hänen vaimonsa Sophia Nordlindin lapset Christoffer (1718–1799), Johanna (1720–1776) ja Hedvig (1729–1790) aateloitiin vuonna 1757 nimellä Adlersparre. Pojanpoika Georg (1760–1835) eteni amiraaliksi läntisessä laivastossa ja hänet korotettiin vapaaherraksi 1809 ja kreiviksi 1816. Vuonna 1809 hän johti Värmlannissa kuningas Kustaa IV Aadolfin vastaista kapinaa. Georgin poika Carl August (1810–1853) tuli kuuluisaksi salanimellä *Albanon* julkaistujen runojensa ansiosta.

## Suvun tunnettuja jäseniä
* Georg Adlersparre (1760–1835), upseeri, kirjailija
* Sophie Adlersparre (1823–1895, o.s. Leijonhufvud), ruotsalainen feministi, kustantaja, leikkaaja ja kirjailija

## Lähteet
*
*

### Viitteet
Adlerstam

**Adlerstam** on Ruotsin ritarihuoneeseen kirjoitettu aatelissuku numero  2057. Suku on lähtöisin Skotlannista, missä Valtin Lulle toimi suurkauppiaana. Hänen poikansa Valtin nuorempi (k. 1649) opiskeli Nürnbergissä ja joutui vankina Ruotsiin. Bengt Valtinsson syntyi 1644 Lidköpingissä ja hänestä tuli Wennersborgin pormestari. Tämän poika Adrian aateloitiin, mutta hän ei kirjoittautunut ritarihuoneeseen,
 mutta kun hänen kolme poikaansa aateloitiin vuonna 1767, ottivat he paikan ritarihuoneesta.
## Lähteet
*

### Viitteet
Adlerstedt

**Adlerstedt** oli Ruotsin ritarihuoneeseen kirjoitettu aatelissuku numero 1223. Suvun jäsenet toimivat porvareina ja raatimiehinä Jönköpingissä. Inspektori ja komissaari Lorentz Banckin (1625–1683) kaksi poikaa loivat uraa Englannissa. Carl (1655–1737) toimi Lontoon lähetystön sihteerinä ja hänet aateloitiin vuonna 1691 nimellä Adlerstedt. Myöhemmin hänestä tuli kamarineuvos. Hänen ensimmäinen vaimonsa Catharina oli Viipurin piispan Petrus Bångin tytär. Toinen poika Jakob Banks (1662–1724) muutti vuonna 1680 Englantiin opiskeltuaan sitä ennen Turun Akatemiassa. Jakob Banks suuntautui sotilasuralle, kohosi kapteeniksi ja sai englantilaisen aatelisarvon 1698. Tory-puoluetta edustaneesta Sir Jakobista tuli parlamentin jäsen vuosiksi 1708–1715. Hän sai avioliittonsa kautta haltuunsa suuren  omaisuuden, johon ruotsalaiset sukulaiset yrittivät päästä käsiksi Ruotsin lähettiläiden avustuksella. Myös Carl Adlerstedtin poika, kamarineuvos Lars Jakob Adlerstedt (1699–1756), teki tuloksettoman matkan Lontooseen saamatta perintöä haltuunsa. Lars Jakob opiskeli politiikkaa ja taloutta, muttei menestynyt kummassakaan,vaan kuoli köyhyydessä. Hänen runonsa olivat kuitenkin aikanaan suosittuja.

## Lähteet
*

### Viitteet
Adlersten

**Adlersten** oli Ruotsin ritarihuoneeseen kirjoitettu aatelissuku numero 1004. Suku on lähtöisin Suomesta, mistä Pihlman muutti porvariksi Tukholmaan. Hänen poikansa Göran Pihlman toimi hallinnon kirjanpitäjänä ja kamreerina. Hänet aateloitiin vuonna 1681 nimellä Adlersten sekä korotettiin 1707 vapaaherraksi, mihin säätyyn hän ei sukuaan ritarihuoneeseen  kirjoittanut. Hänen kumpikin poikansa antautui sotilasuralle.

## Lähteet
*

### Viitteet
Novodevitšin hautausmaa (Pietari)

**Novodevitšin hautausmaa** on vanha hautausmaa Pietarissa.  Se sijaitsee kaupungin eteläosassa (*Moskovski prospekt 100*), ja sen pinta-ala on noin kymmenen hehtaaria. Hautausmaa oli käytössä vuodesta 1849 1930-luvulle asti. Sinne on haudattu monia kuuluisia venäläisiä kuten runoilijat Nikolai Nekrasov ja Fjodor Tjuttšev, taidemaalari Mihail Vrubel, arkkitehti Léon Benois ja šakin suurmestari Mihail Tšigorin. 

Myös Moskovassa on tunnettu Novodevitšin hautausmaa.

Hautausmaa on saanut nimensä viereisestä luostarista, johon tuli sen perustamisen aikaan vuonna 1764 monia nunnia Moskovan Novodevitšin luostarista. Osa luostarille suunnitelluista rakennuksista käytettiin nuorten naisten oppilaitoksen tiloiksi. Pian luostarin perustamisen jälkeen sen viereisestä mäntykankaasta tehtiin hautausmaa. Alkuvuosina sinne haudattiin vain muutamia kuolleita vuosittain. Luostarialueen kuudesta kirkosta ja kappelista kaksi oli hautausmaalla. Toiseen niistä lahjoitti varat Aurora Karamzin kuolleen miehensä muistoksi. 1800-luvun loppupuolella Novodevitšin hautausmaa oli Pietarin toiseksi arvostetuin hautausmaa, johon haudattiin kuuluisia ja varakkaita henkilöitä. Useimmat tuon ajan haudat ovat tuhoutuneet. Jäljellä on kuitenkin joitakin graniittijalustoja, sarkofageja, muureja ja obeliskeja. Molemmat kirkot tuhottiin 1929. 1960-luvulla alueelle suunniteltiin museota, ja lisää rakenteita purettiin. 1980-luvulla osa niistä on restauroitu.

## Lähteet

## Aiheesta muualla

*Kartta ja kuva-albumi
Pietarin vanha pörssi

**Pietarin vanha pörssi** on uusklassinen rakennus Pietarissa Vasilinsaaren itäreunalla. Pörssitalon suunnitteli ranskalainen arkkitehti Thomas de Tomon, ja se rakennettiin vuosina  1805–1810.

Vallankumouksen jälkeen pörssitalo kävi tarpeettomaksi, ja siitä tehtiin Laivastomuseo.

## Lähteet
 

## Aiheesta muualla

*Suomalaisosakkeet Pietarissa
Adlerstolpe

**Adlerstolpe** oli Ruotsin ritarihuoneeseen kirjoitettu aatelissuku numero 1816. Suvun kantaisä ritarihuoneen kamreeri Donat Feif (1685-1729) kuului aateliseen Ehrensparre-sukuun ja hänet aateloitiin vuonna 1727. 

## Lähteet
*

### Viitteet
SMS Medusa

**SMS Medusa** oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.

## Valmistus

Alus tilattiin Weseriltä ja sen köli laskettiin 1900. Alus laskettiin vesille saman vuoden lopulla 5. joulukuuta ja se valmistui 26. heinäkuuta 1901.

## Palvelus
Alus poistettiin ensimmäisen maailmansodan jälkimmäisen osan aikana palveluksesta. Se liitettiin 1919 Reichsmarineen. Alus muutettiin 1942 ilmatorjuntapatteristoksi suojaamaan Wilhelmshavenin sotasatamaa. Alukselle asennettiin viisi 105 millimetrin, kaksi 37 millimetrin ja neljä 20 millimetrin ilmatorjuntatykkiä. Aluksen miehistö upotti aluksensa 3. toukokuuta 1945. Sen hylky nostettiin ja alus romutettiin 1948-1949.

## Lähteet
*
*

### Viitteet
SMS Ariadne

**SMS Ariadne** oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.

## Palvelus
Alus upposi 28. elokuuta 1914 ensimmäisen maailmansodan alussa Helgolandin taistelussa, jossa tuhoutuivat myös *[[SMS Cöln (1909)|SMS Cöln]]* ja *[[SMS Mainz (1909)|SMS Mainz]]*, Britannian kuninkaallisen laivaston taisteluristeilijöiden tulessa.

## Lähteet
*
*

### Viitteet
SMS Frauenlob

**SMS Frauenlob** oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.

## Valmistus

Alus tilattiin AG Weseriltä Bremenistä ja sen köli laskettiin vuonna 1901. Alus laskettiin vesille 22. maaliskuuta 1902 ja se valmistui 17. helmikuuta 1903.

## Palvelus
Britannian kuninkaallisen laivaston kevyt risteilijä *[[HMS Southampton (1912)|HMS Southampton]]* upotti aluksen torpedoimalla Skagerrakin taistelussa 31. toukokuuta 1916.

## Lähteet

*

### Viitteet
Adlerstråhle

**Adlerstråhle** on Ruotsin ritarihuoneeseen kirjoitettu aatelissuku numeroilla 1765 B ja A. Suvun ensimmäiset tunnetut jäsenet olivat vermlantilaisia talonpoikia. Anders Andersson toimi lisäksi maanvuokraajana. Hänen poikansa Jonas (1684-1758) liittyi vapaaehtoisena Neriken jalkaväkeen vuonna 1700 ja kohosi korpraaliksi vuonna 1718. Hänet aateloitiin vuonna 1720 nimellä Adlerstråhle. Tämän jälkeen hän yleni Stralsundin joukkojen everstiksi 1743 ja komendantiksi 1755. Jonas Adlerstråhle otti osaa Kaarle XII:n sotiin, joissa osoitti suurta urhoollisuutta. Hänen kolme poikaansa antautuivat myös sotilasuralle ja heidät kaikki aateloitiin uudelleen. Heistä ratsumestari Ferdinand palveli Venäjän armeijassa.

## Lähteet
*

### Viitteet
Adlerstierna

**Adlerstierna** oli Ruotsin ritarihuoneeseen vuonna 1693 introdusoitu aatelissuku numero 1190. 

Dalan pitäjän (nykyinen Falköpingin kunta Länsi-Götanmaan läänissä) papin poika Sven Löfman (1645–1708) toimi tuomarina Blekingessä ja lopulta Götan hovioikeuden varapresidenttinä. Hänet aateloitiin vuonna 1689 nimellä Adlerstierna. Kaikki hänen kuusi poikaansa ryhtyivät sotilasurallle.

Suku sammui miespuolelta vuonna 1767 naimattoman pojan, majuri Gabriel Adlerstiernan myötä ja naispuolelta vuonna 1825 hänen veljentyttärensä kuoltua.

Tytär Elsa Sigrid Adlerstierna (1701–1781), joka oli naimisissa kolme kertaa, perusti vuonna 1768 sääntöperinnön, joka myöhemmin nimettiin Thamstorpiksi Trökörnan pitäjään, nykyisen Grästorpin kunnassa. Säännöksellä edellytettiin, että haltijan tuli liittää sukunimeensä nimi Adlerstierna. Säätiö siirrettiin vuonna 1806 Öjaredin kartanoon Stora Lundbyn pitäjään, nykyiseen Lerumin kuntaan Länsi-Götanmaan läänissä, ja siellä sitä pitivät hallussaan Adelsköld-suvun jäsenet  Sukunimi Adlerstierna säilyi näin viimeisen säätiön jäsenen, Sten-Gustaf Adlerstierna-Adelsköldin kuolemaan asti vuonna 1980.

Ruotsalainen Adlerstierna-suku ei ole sukua suomalaiselle Adlerstjerna-suvulle. 

## Lähteet
*

### Viitteet
SMS Arcona (1902)

**SMS Arcona** oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa ja toisessa maailmansodassa.

## Valmistus

Alus tilattiin AG Weseriltä Bremenistä ja sen köli laskettiin vuonna 1901. Alus laskettiin vesille 22. huhtikuuta 1902 ja se otettiin palvelukseen 12. toukokuuta 1903.

## Palvelus
Alus modernisoitiin 1911-1912, mutta muutokset olivat vähäisiä. Se siirrettiin vuoden 1916 lopulla luokkansa muiden alusten kanssa toisen linjan tehtäviin, jolloin alus palveli lähinnä miinalaivana, jolloin se kykeni kuljettamaan jopa 200 miinaa.

Ensimmäisen maailmansodan jälkeen alus liitettiin muodostettuun Reichsmarineen. Se palveli palveluksesta poistoonsa saakka vuoteen 1930, jonka jälkeen alus toimi proomuna.

Vuonna 1942 alus muutettiin Wilhelmshavenin laivastotukikohtaa suojaavaksi kelluvaksi ilmatorjuntapatteriksi, jolloin alukselle asennettiin viisi 105 millimetrin, kaksi 37 millimetrin ja neljä 20 millimetrin ilmatorjuntatykkiä. Alus romutettiin sodan päätyttyä 1948-1949.

## Lähteet
*
*

### Viitteet
SMS Undine

**SMS Undine** oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.

## Valmistus

Alus tilattiin Howaldtswerkeltä ja sen köli laskettiin vuonna 1901. Alus laskettiin vesille 11. joulukuuta 1902 ja se valmistui 5. tammikuuta 1904.

## Palvelus
Britannian kuninkaallisen laivaston sukellusvene *[[HMS E-19]]* upotti 7. marraskuuta 1915 Itämerellä torpedoimalla *SMS Undinen*.

## Lähteet
*
*

### Viitteet
André Hodeir

**André Hodeir** (22. tammikuuta 1921 Pariisi, Ranska – 1. marraskuuta 2011) oli ranskalainen viulisti, säveltäjä, sovittaja ja musiikkitieteilijä. 

Hodeir löysi opiskeluaikana jazzin ja perusti 1954 yhtyeen yhdeksän muusikon yhtyeen Jazz Groupe de Paris, jossa olivat mukana muun muassa Bobby Jaspar, Pierre Michelot ja Nat Peck. Hän sävelsi 1966 James Joycen teksteihin monumentaalisen jazzkantaatin *Anna Livia Plurabelle* ja 1972  *[[Bitter Ending]]in* The Swingle Singersille.

## Diskografia
* *The Vogue Sessions* (BMG, R/1999) 1954
* *Le Jazz Groupe de Paris joue André Hodeir* (coll. Jazz in Paris, Universal, R/2001) 1956
* *The Alphabet et autres essais* (not available on CD) 1957
* *[[Kenny Clarke]]'s Sextet joue André Hodeir* (coll. Jazz in Paris, Universal, R/2002) 1959
* *Jazz et jazz* (coll. Jazz in Paris, Universal, R/2004) 1960
* *Anna Livia Plurabelle* (second version Patrice Caratini in 1994, Label Bleu) 1966
* *Bitter Ending* (not available on CD) 1972
* *[[Martial Solal]] et son orchestre jouent André Hodeir* (Carlyne Music, 1984) 1984

## Lähteet
Adlerström

**Adlerström** oli Ruotsin ritarihuoneeseen kirjoitettu aatelissuku numero 1131. Suvun kantaisä Gustaf Henricsson toimi Göteborgin pormestarina. Hänen vaimonsa oli Ehrensköld-sukuun kuulunut suomalainen Elisabet Nilsdotter. Heidän poikansa Johannes syntyi Porissa ja toimi amiraliteetin notaarina. Hänet aateloitiin vuonna 1688. Hänen ensimmäinen vaimonsa oli Felicia Cajana, Kajaanin nimismiehen Anders Eriksonin tytär.

## Lähteet
Vakuutusväen Liitto

**Vakuutusväen Liitto** (VvL) oli suomalainen vakuutusalan työntekijöiden etujärjestö. Vuonna 1945 perustettu ammattiliitto neuvotteli ja sopi vakuutusalan työehdoista ja palkkauksesta. VvL oli keskusjärjestö STTK:n jäsenliitto ja sen kahdeksanneksi suurin liitto. Liiton puheenjohtaja oli Liisa Halme, ensimmäinen varapuheenjohtaja Iiro Ketola ja toinen varapuheenjohtaja Antti Mykkänen. Vakuutusväen Liitto VvL ry yhdistyi 31.12.2020 Ammattiliitto Prohon.

Vakuutusväen Liitto teki vakuutusalaa koskevan valtakunnallisen ja yleissitovan työehtosopimuksen, jonka piirissä olivat vahinkovakuutus-, henkivakuutus- ja eläkevakuutusyhtiöissä, eläkesäätiöissä, eläkekassoissa, vakuutusalan atk-palveluyrityksissä sekä meklari- ja franchising-yrityksissä työskentelevät työntekijät. Vakuutusväen Liiton ylintä valtaa käytti edustajisto, jossa on jäseniä kaikista liiton 22 jäsenyhdistyksestä. 

Liitto julkaisi *Vakuutusväki*-lehteä. VvL kuului Euroopan ammattiliittojen kattojärjestö UNIin.
SMS Hamburg

**SMS Hamburg** oli Saksan keisarikunnan laivaston Bremen-luokan kevyt risteilijä ensimmäisessä maailmansodassa.

## Valmistus

Alus tilattiin AG Vulcanilta Stettinistä ja sen köli laskettiin 1902. Alus laskettiin vesille 25. heinäkuuta 1903 ja se otettiin palvelukseen 8. maaliskuuta 1904.

## Palvelus
Aluksen aseistus supistettiin 1916 kuuteen 10,5 cm:n tykkiin, mutta sodan päätyttyä alus aseistettiin uudelleen. Sen aseistuksena oli kahdeksan 10,5 cm tykkiä ja kaksi 500 millimetrin torpedoputkea. Alus tuhoutui 1944 ilmapommituksessa, mutta sodan päätyttyä alus nostettiin ja romutettiin.

## Lähteet
*
*

### Viitteet
SMS Berlin

**SMS Berlin** oli Saksan keisarikunnan laivaston Bremen-luokan kevyt risteilijä ensimmäisessä maailmansodassa.

## Valmistus

Alus tilattiin Kaiserliche Werft Danzigilta, missä köli laskettiin 26. elokuuta 1902. Alus laskettiin vesille 22. syyskuuta 1903 ja otettiin palvelukseen 4. huhtikuuta 1905.

## Palvelus
Alukselle siirrettiin miehistö *SMS Amazonelta*, jonka se vapautti palveluksesta. Oltuaan  elokuusta 1905 *SMS Hohenzollernin* saattajana alus siirrettiin tiedusteluosastoon. Alus lähti 28. kesäkuuta 1911 Kielistä Agadiriin, missä sen tehtävänä oli vapauttaa tykkivene *SMS Panther*. Alus lähti marraskuussa tykkivene *SMS Eberin* kanssa Agadirista ja saapui 14. joulukuuta Kieliin, missä se liitettiin tiedusteluosastoon. Pääosa aluksen miehistöstä siirrettiin 27. syyskuuta 1912 uudelle risteilijä *SMS Strassbourgille*, joka otettiin palvelukseen kaksi viikkoa myöhemmin. Alus poistettiin palveluksesta 29. lokakuuta Wilhelmshavenissa.

Alus palveli 1915-1916 miinalaivana, jolloin se kuljetti kerralla 80 miinaa. Se riisuttiin aseista 1916.

Alus aseistettiin sodan jälkeen kahdeksalla 105 millimetrin tykillä ja kahdella 500 millimetrin torpedoputkella, minkä jälkeen se liitettiin Reichsmarineen koululaivana. Se modernisoitiin 1921-1923 rakentamalla korotettu keula. Alus muutettiin proomuksi 1935 ja sen brittiläinen miehistö upotti aluksensa Skagerrakiin 1947, jolloin sen kuormana oli taistelukaasuja.
 
## Lähteet
*
*
*

### Viitteet
Adlerwaldt

**Adlerwaldt** oli Ruotsin ritarihuoneeseen kirjoitettu aatelissuku numero 2000. Suvun kantaisä Eric Browallius toimi Falunin kappalaisena ja Gagnefin kirkkoherrana 1669. Hänen pojanpoikansa Carl Jakobsson Browall (s. 1709, k. 1780-luvulla) toimi Tukholmassa varanotaarina ja Nyköpingin maakuntasihteerinä, lisäksi hän oli ruukinpatruuna Westmanlandissa. Hänet aateloitiin 1770 nimellä Adlerwaldt. Hänen pojistaan Carl Jakob toimi Skultunan ruukin johtajana.

## Lähteet
*

### Viitteet
Raija Nevanlinna

**Raija Nevanlinna** o.s. *Rymin*, suomentajanimi **Raija Rymin** (3. kesäkuuta 1937 Iisalmi – 24. lokakuuta 2011 Helsinki) oli venäjän kielen ja kirjallisuuden tuntija, opettaja ja suomentaja. 

Nevanlinna kirjoitti ylioppilaaksi Kotka Svenska Samskolanista 1956 ja valmistui filosofian maisteriksi 1964 Helsingin yliopistosta. Hän opetti venäjää 1967–2000 Helsingin Suomalaisessa Yhteiskoulussa ja oli kehittämässä venäjän opetusta myös valtakunnan tasolla. Hän opetti venäjää myös yksityisesti ja toimi tulkkina. Mukkulan kansainvälisessä kirjailijakokouksessa hän toimi venäläisistä vieraista vastaavana apulaissihteerinä.

Nimellä Raija Rymin hän suomensi venäläistä runoutta ja toimitti sarjan Neuvostolyriikkaa I–IV yhdessä Natalia Baschmakoffin ja Pekka Pesosen kanssa.

## Palkinto
*Valtion kirjallisuuspalkinto 1979

## Lähteet
Af Agardh

**Af Agardh** oli Ruotsin ritarihuoneeseen kirjoitettu aatelissuku numero 2215. Suvun kantaisä michael oli talonpoika Aagaardissa Holsteinissa ja tämän poika Hans (k 1775) ratsuväen majoitusmestari. Hans nuorempi (k. 1788) muutti 1752 Ruotsiin ja tämän poika Carl Agardh (1756–1816) aateloitiin vuonna 1809 toimittuaan sitä ennen valtiopäivien talonpoikaissäädyn sihteerinä.

## Lähteet
*

### Viitteet
Ahlefelt

**Ahlefelt** oli Ruotsin ritarihuoneeseen kirjoitettu aatelissuku numero 850. Gregorius Abt soti Saksan sodassa ja kohosi kapteeniksi vuonna 1660. Hänet aateloitiin vuonna 1673 nimellä Ahlefelt. Hänen poikansa Johan (k. 1732) kohosi everstiksi.

## Lähteet
*

### Viitteet

## Aiheesta muualla
Ahlehielm

**Ahlehielm** oli Ruotsin ritarihuoneeseen kirjoitettu aatelissuku numero 1317. Suvun kantaisä jonas Ahlebom toimi amiraliteetissa ja hänet aateloitiin vuonna 1694 nimellä Ahlehielm. Myös hänen ainoa poikansa Gustaf antautui sotilasuralle ja kohosi majuriksi. Suku sammui Gustafin kuollessa vuonna 1782.

## Lähteet
*

### Viitteet
Pyhän Nikolaoksen merikatedraali

**Pyhän Nikolaoksen merikatedraali** on suuri kirkko Pietarissa, Moika- ja Fontankajoet yhdistävän Krjukovin kanavan varrella. Sen paikalla on seissyt kirkko vuodesta 1743. Nykyisen kivikirkon rakennustyöt alkoivat vuonna 1753, ja pääalttari siunattiin käyttöön vuonna 1760.

Kirkon suunnitteli  amiraliteetin arkkitehti Savva Tševakinski. Sen seiniä koristavat maalaukset jotka kertovat Venäjän laivaston historiasta.
## Lähteet

## Aiheesta muualla
Von Afzelius

**von Afzelius** on Ruotsin ritarihuoneeseen kirjoitettu aatelissuku numero 2240. Larfvin kirkkoherran poika Pehr Afzelius (1769–1843) tuli Upsalassa opiskeltuaan lääketieteen tohtoriksi ja kirurgiksi. Tämän jälkeen hän toimi armeijan ja henkivartioston lääketieteellisenä asessorina ja kirurgian professorina vanhassa yliopistossaan. Hänet aateloitiin vuonna 1815.
 Hänen pojistaan mainittakoon Pehr Wilhelm, joka toimi Upsalan kirjaston amanuenssina.

## Lähteet
*

### Viitteet
Akrell

**Akrell** on Ruotsin ritarihuoneeseen kirjoitettu aatelissuku numero 2283. Carl Fredric af Acrel (s. 1779) toimi sotakollegion adjutanttina 1805 ja armeijan kapteenina 1807. Hän kohosi majuriksi 1812. Akrel osallistui kruununprinssin adjutanttina Saksan  sotaan Napoleonia vastaan 1813 ja palkittiin sekä korkein ruotsalaisin kunniamerkein että venäläisellä Pyhän Vladimirin ritarikunnan ansiomerkillä. Hän myös sai armeijan kultaisen mitalin *urhoollisuudesta*: Leipzigin taistelussa hän haavoittui rintaan musketinkuulasta. Sodan jälkeen urakehitys eteni ja 1854 hänet nimitettiin kenraaliluutnantiksi. Hänen kumpikin aikuisikään elänyt poikansa antautui myös sotilasuralle.
## Lähteet
*

### Viitteet
Mikki Ketelä

**Mikko (Mikki) Ketelä** (19. joulukuuta 1876 Kurikka – 12. joulukuuta 1957 Astoria, Oregon, Yhdysvallat) oli suomalainen yleisurheilija. Palomiehenä työskennellyt Ketelä voitti Suomen ensimmäisen urheilukuninkuuden vuonna 1902. Käsitteenä laji yleisurheilu oli vielä tuntematon ja puhuttiinkin ”yleisestä urheilusta”, lisäksi kilpailujen viimeinen laji, johon selvisi kaksi parasta kilpailijaa, oli paini. Vuoden 1903 kilpailuihin Ketelä lähti myös mukaan, mutta keskeytti epäonnistuttuaan kiekonheitossa.

Syyskuussa 1906 Ketelä ryösti helsinkiläisten työläisaktivistien kanssa Yhdyspankin Hakaniemen konttorin. Miehet pakenivat Tukholmaan, jossa heidät myöhemmin pidätettiin. Ketelän lisäksi joukkioon kuuluivat muun muassa Karl Gustaf Konrad Nyman ja Kaarlo Luoto. Hänet tuomittiin kuudeksi vuodeksi kuritushuoneeseen, ja senaatti hylkäsi Ketelän armonanomuksen tammikuussa 1908.

Ketelä muutti myöhemmin Yhdysvaltoihin.

## Lähteet

## Aiheesta muualla
Aarne Keskitalo

**Aarne Johannes Keskitalo**  (29. heinäkuuta 1920 Tyrnävä – 1. elokuuta 1977 Turku) oli suomalainen päätoimittaja ja pakinoitsija. Hän käytti nimimerkkejä *Ake* ja *Johannes Myrskyluoto*.

Aarne Keskitalo toimi ''Turun Päivälehden'' päätoimittajana Rafael Paasion jälkeen. Hän oli naimisissa nuortenkirjailija Margareta Keskitalon kanssa.

Keskitalo sai Valtion tiedonjulkistamispalkinnon 1975.

## Teoksia
* *Arpa on heitetty : Aarne Keskitalon pakinoita 1971-77* ; pakinat valinnut: Margareta Keskitalo ; piirrokset: Jorma Hyvärinen.     Aken säätiö, Turku 1979

## Lähteet
*
Otto Makkonen

**Otto Makkonen**  (20. heinäkuuta 1905 Kesälahti – 17. huhtikuuta 1977 Tampere) oli suomalainen kirjailija.

## Teoksia
* *Tuulen lapset*.       Tekijä, Tampere 1974

## Lähteet
*
Eino Paloheimo

**Eino Eelis Paloheimo**, sukunimi vuoteen 1906 *Brander*  (16. toukokuuta 1901 Nakkila – 13. marraskuuta 1977 Tampere) oli suomalainen insinööri ja kirjailija.

Eino Paloheimo oleskeli Kanadassa 1925–1927 ja hän opiskeli sitten Yhdysvalloissa 1927–1928. Suomeen palattuaan Paloheimo oli insinöörinä Oy Nokia Ab:ssä vuoteen 1942 saakka. Tämän jälkeen hän oli insinööritoimisto Ohje Oy:n toimitusjohtajana 1943–1975. Paloheimo toimi Pirkkalaiskirjailijoiden puheenjohtajana 1947–1948 ja 1950.

## Teoksia
* *Mistassini : romaani Kanadan kaukaisista ääristä*.      Söderström, Porvoo 1944
* *Rojukallio*.      WSOY 1968

## Lähteet
*
Mauri Kajas

**Arvi Mauri Kai Kajas**, sukunimi aik. **Mäkinen**, käytti kirjailijanimeä **Mauri Kajas** (23. syyskuuta 1894 Tampere – 27. marraskuuta 1976 Turku) oli suomalainen kirjailija.

## Henkilöhistoria
Kajaksen vanhemmat olivat  Kalle Mauri Mäkinen (Korpela) ja Iida Kiviranta ja puoliso vuodesta 1923 Elna Cecilia Jakobsson. Hän kävi viisi luokkaa yhteiskoulua Hämeenlinnassa, opiskeli Yhteiskunnallisessa Korkeakoulussa ja toimi muun muassa maataloustyöntekijänä, myyjänä, asiapoikana, leipomo-, makkara- ja metallityöntekijänä sekä merimiehenä ja vuodesta 1918 alkaen aseseppänä.

## Teokset
* *Sortin tyttö ja Kasperi* : romaani.     WSOY 1939
* *Parempikin päivä koittaa* : romaani.     WSOY 1946

## Lähteet
* 

### Viitteet
Kaarlo A. Turunen

**Kaarlo Arvid Turunen** (30. marraskuuta 1903 Pielisjärvi – 28. maaliskuuta 1976 Saarijärvi) oli suomalainen näytelmäkirjailija.

## Teoksia
* *Paholaisen juonia* : yksinäytöksinen komedia. Otavan näytelmäkirjoja 16.     Otava 1936

## Lähteet
*
Onni Tuomenoja

**Onni Tuomenoja** (3. helmikuuta 1923 Loppi – 14. tammikuuta 1976 Valkeakoski) oli suomalainen runoilija.

## Teoksia
* *Tervehdys työväenluokalle*.       Työväen sivistysliiton Valkeakosken seudun opintojärjestö, Valkeakoski 1979

## Lähteet
*
Vilho Sipilä

**Vilho Johannes Sipilä** (29. huhtikuuta 1899 Orivesi – 15. heinäkuuta 1976 Orivesi) oli suomalainen maanviljelijä, runoilija ja kotiseutukirjoittaja.

Sipilä perusti vuonna 1924 kotikylässään Pitkäjärven Nuorisoseuran, jonka esimiehenä hän oli kymmeniä vuosia. Hän kirjoitti runsaasti artikkeleita Oriveden Sanomiin ja toimi lehden avustajana. Hän kirjoitti myös Pitkäjärven kylän muinaishistoriasta Oriveden Sanomien joululiitteeseen vuonna 1951.

Sipilä avioitui 61-vuotiaana Raudusta kotoisin olleen Aina Katariinan (aik. Kallio, o.s. Rastas) kanssa.

## Teoksia
* *Elämäni runot*.       V. Sipilä, Orivesi 1976

## Lähteet
* 

### Viitteet
Uuno Tuomela

**Uuno Adolf Tuomela** (alkujaan Uno Adolf Häggman) (23. toukokuuta 1882 Pietari – 18. toukokuuta 1936 Viipuri) oli suomalainen yleisurheilija.

Tuomela osallistui Suomen joukkueessa Ateenan välikisoissa 1906 useampaan lajiin, joissa parhaiten pärjäsi viisiottelussa, jossa sijoittui neljänneksi.

Suomen urheilukuninkuuskilpailuissa hän sijoittui kolmanneksi vuonna 1903 ja vuonna 1905.

Vuonna 1904 hän piti hallussaan Suomen ennätyksiä 100&nbsp;m juoksussa (11,3), pituushypyssä (619) ja kolmiloikassa (12,37).

## Lähteet
Eero Viitanen

**Eero Vihtori Viitanen** (24. huhtikuuta 1898 Turku – 27. maaliskuuta 1976 Helsinki) oli suomalainen tietokirjailija.

## Teoksia
* *Ruotzinsalmi : kuvauksia Kotkanseudun vanhemmasta historiasta* ; kirjoittajat Harry Palmberg ja Eero Viitanen.     Kymenlaakson museoyhdistys 1933
* *Ennen aamua* : yksinäytöksinen näytelmä. W.S.O.Y:n näytelmäsarja 138.      WSOY 1935
* *Viipurin viimeiset päivät : asiakirjojen ja omien kokemusten perusteella kuvattuna* ; tekijät Eero Viitanen ja Emil Koponen.        WSOY 1940, 3. painos 1941

## Lähteet
*
Heikki Pennola

**Heikki Pennola** (alkujaan **Henrik Aleksander Åhlman**) (11. syyskuuta 1879 Kanneljärvi – 26. maaliskuuta 1960 Kuopio) oli suomalainen yleisurheilija.

Pennola osallistui Suomen joukkueessa Ateenan välikisoissa 1906 useampaan lajiin, joissa parhaiten pärjäsi seiväshypyssä, jossa jakoi viidennen sijan hypättyään tasan 3 metriä.

Suomen urheilukuninkuuden hän voitti vuonna 1905.

Painissa Pennola oli Viron mestari 1902 ja Venäjän mestari 1903. Seuratasolla hän edusti Viipurin Reipasta.

## Lähteet
Sipilä

**Sipilä** voi tarkoittaa seuraavia:

;paikkoja:
* Sipilä, alue Sääksjärven rannalla Lempäälässä

;henkilöitä:
Sipilä on suomalainen sukunimi, joka on muun muassa seuraavilla henkiöillä:

* Aki Sipilä (s. 1985), jalkapalloilija
* Annaleena Sipilä (s. 1967), näyttelijä
* Annamari Sipilä, toimittaja ja kirjeenvaihtaja
* Antti-Jussi Sipilä (s.  1980), suomalainen koripalloilija ja urheilutoimittaja
* Arvo Sipilä (1898–1974), talous- ja työoikeuden professori, dekaani
* Eero Sipilä (1918–1972), säveltäjä, musiikkipedagogi, urkutaiteilija ja kuoronjohtaja
* Elis Sipilä (1887–1958), voimistelija ja olympiamitalisti
* Helvi Sipilä (1915–2009), ministeri ja YK:n apulaispääsihteeri, presidenttiehdokas 1982
* Hely Sipilä (1933–2022), pika-aitajuoksija
* Ilmari Sipilä (1893–1990), insinööri ja yritysjohtaja, teollisuusneuvos
* Jani Sipilä (s. 1977), jalkapalloilija
* Jarkko Sipilä (1964–2022), dekkarikirjailija ja oikeustoimittaja
* Johanna Sipilä (s. 1976), taidemaalari
* Jorma Sipilä (s. 1945), valtiotieteilijä, Tampereen yliopiston ent. rehtori
* Juha Sipilä (s. 1961), kansanedustaja, Suomen ent. pääministeri ja Keskustan puheenjohtaja
* Juha Sipilä (1935–2002), poliitikko ja kaupunkineuvos
* Juhana Sivenius-Sipilä (1823–1899), suomalainen maanviljelijä, ratsutilallinen ja valtiopäivämies
* Jukka Sipilä (1936–2004), näyttelijä, teatteri- ja televisio-ohjaaja
* Jussi S. Sipilä (1935–2009), valtiotieteen maisteri, toimittaja ja pakinoitsija
* Kari Sipilä (s. 1940), yritysjohtaja, rakennus- ja innovaatioalojen asiantuntija
* Kyösti Sipilä (1872–1931), pappi, päätoimittaja ja kouluneuvos
* Lauri Sipilä (1904–1974), arkkitehti ja kuvataiteilija
* Leena Sipilä (s. 1931), pikajuoksija
* Linda Sipilä (s. 1981), vaatesuunnittelija
* Marko Sipilä (s. 1980), kirjailija
* Markus Sipilä (s. 1980), curlingpelaaja
* Martti Sipilä (1915–2003), maastohiihtäjä
* Mikko Sipilä (s. 1978), fyysikko, aerosolitutkija
* Niilo Sipilä (s. 1995 tai 1996), lapsinäyttelijä
* Olavi Sipilä (1914–1998), pääjohtaja, vuorineuvos
* Osku Sipilä (s. 2001), salibandyn pelaaja
* Pasi Sipilä (s. 1977), kitaristi
* Pentti Y. Sipilä (1925–2002), yritysjohtaja, kauppaneuvos
* Risto Sipilä (s. 1965), asianajaja ja varatuomari
* Saana Sipilä, muotoilija, toinen Saana ja Olli -yrityksen omistajista
* Sarianna Sipilä, terveystieteilijä ja liikuntagerontologian professori
* Sauli Sipilä (1914–2001), pääjohtaja, vuorineuvos
* Simo Sipilä (s. 1983), pikajuoksija
* Sinikka Sipilä (s. 1951), kirjastonhoitaja ja kirjastoneuvos
* Sirkka Sipilä (1920–1964), näyttelijä
* Sulho Sipilä (1895–1949), taidemaalari, viulisti ja laivaston upseeri
* Taina Sipilä (s. 1971), ohjelmistoalan yrittäjä ja toimitusjohtaja
* Tapio Sipilä (s. 1958), kreikkalais-roomalaisen tyylin painija
* Tauno Sipilä (1921–2001), maastohiihtäjä
* Timo Sipilä (1930–1995), yritysjohtaja, kauppaneuvos
* Turo Sipilä (s. 1997), maastohiihtäjä
* Ulla Sipilä (s. 1976), jääkiekkoerotuomari ja entinen jääkiekkoilija
* Walter Sipilä (1869–1942), lääkäri ja yritysjohtaja
* Vilho Sipilä (1899–1976), runoilija
* Väinö Sipilä (1897–1987), kestävyysjuoksija
* Wilho Sipilä (1858–1917), kirkkoherra, lääninrovasti ja kansanedustaja.
67 (luku)

**67** (**kuusikymmentäseitsemän**) on luonnollinen luku, jota edeltää luku 66 ja seuraa luku 68.

## Matematiikassa
* 67 on alkuluku.
* 67 on 71:n alkulukuserkku.
* 67 on onnekas luku ().
* 67 on palindromi viisijärjestelmässä (2325) ja senaarijärjestelmässä (1516).
* 67 voidaan muodostaa viiden peräkkäisen alkuluvun summana: 7+11+13+17+19.
* 67 on suurin pariton kokonaisluku, jota ei voida muodostaa eri neliölukujen summana.
* 67 esiintyy jaottomassa Pythagoraan kolmikossa .
* Taso voidaan jakaa yhdellätoista suoralla enintään 67 osaan.
* 67 on toinen alkuluku takaperin binäärijärjestelmässä: 1100001_2 = 97.
* 67 on toinen alkuluku takaperin oktaalijärjestelmässä: 301_8 = 193.
* Kymmenjärjestelmässä 2^{67} eli  ei sisällä yhtään nollaa.
* Kymmenjärjestelmässä 67 on pienin alkuluku, jonka kymmenes potenssi eli  sisältää kaikki numerot väliltä 0–9.
* 67 = 26+21+20 = 2^6+2^1+2^0

## Luonnontieteissä
* Jaksollisessa järjestelmässä 67 on holmiumin järjestysluku.
* Sinkki-67 on sinkin vakaa isotooppi.
* Tina-117 on tinan vakaa isotooppi, jonka neutroniluku on 67.
* 67 Asia on asteroidi.
* Messier 67 on tähtijoukko.

## Muissa yhteyksissä
* Kantatie 67 kulkee Kaskisten ja Seinäjoen välillä.
* Eurooppatie E67 kulkee Suomen ja Tšekin välillä.
* Alabama, Florida ja Pennsylvania on jaettu 67 piirikuntaan.
* Mitsubishi Ki-67 Hiryū oli japanilainen pommikone.
* 67 on internetissä esiintyvä slangitermi ja meemi.

## Lähteet
Barbareskisota

**Barbareskisota** voi tarkoittaa kahta Yhdysvaltojen 1800-luvulla käymää sotaa:

* Ensimmäinen barbareskisota, Yhdysvaltojen ja Pohjois-Afrikan niin sanottujen barbareskivaltioiden välillä vuosina 1801–1805 käyty sota
* Toinen barbareskisota, toinen sota samojen osapuolten välillä vuonna 1815.
Atte Pohjanmaa

**Atte (Adrian) Pohjanmaa** (synt. **Pohjansalo**; 11. tammikuuta 1903 Helsinki – 19. marraskuuta 1976 Helsinki) oli suomalainen lehtimies ja kirjailija.

Atte Pohjanmaa aloitti lehtimiesuransa  Suomen Sosialidemokraatin uutistoimittajana vuonna 1926. Oltuaan välillä Uusmaan Työmies -lehden päätoimittajana 1927–1928 hän palasi Suomen Sosialidemokraattiin uutispäälliköksi, toimitussihteeriksi ja toimituspäälliköksi. Pohjanmaa oli lehden vt. päätoimittajana vuosina 1931, 1945–1947 ja 1951–1952. Suomen Sosialidemokraatin päätoimittaja Pohjanmaa oli vuodesta 1952 aina eläkkeelle siirtymiseensä asti vuonna 1968. Helsingin kaupunginvaltuuston jäsenenä Pohjanmaa oli 1965–1968. Hän toimi myös Suomen Sanomalehtimiesten Liiton varapuheenjohtajana 1950–1955. 

Atte Pohjanmaa harrasti teosofiaa.

## Teoksia
* *Teosofinen seura ja [[Krishnamurti]] : teosofisen seuran vuosikokouksessa v. 1936 pidetty esitelmä*. Teosofinen seura, Helsinki 1936
* *Suomen teosofinen seura 30-vuotias*. Teosofinen seura, Helsinki 1937
* *Päivänpaiste* : kolminäytöksinen näytelmä, toisessa näytöksessä kaksi osaa. Seuranäytelmiä 502.       Karisto 1948
* *Sanan säilä taistelun tiellä : puolen vuosisadan  (1895-1945) taival Työmiehen - Suomen sosialidemokraatin palstoilta nähtynä*.           Kansanvalta, Helsinki 1948
* *Piirteitä sos.-dem. puolueen menettelytavoista*. Helsinki 1951
* *Työväen tietokirja* ;  toim. Atte Pohjanmaa ; toimitusneuvosto Arvi Hautamäki ym. Tammi 1951
* *Miltä se näytti vasemmalta katsoen*. Kansanvalta, Helsinki 1970
* *Sanomalehtiemme suhtautuminen routavuosien tapahtumiin*. Eripainos Suomen Sosialidemokraatti 59/1970. Helsinki 1970
* *Piirteitä [[Väinö Tanner]]in muotokuvasta*. Eripainos Suomen Sosialidemokraatti 69/1971. Helsinki 1971

## Lähteet
* 
### Viitteet
Alejandro

**Alejandro** on espanjalainen etunimi.

## Tunnettuja Alejandroja
* Alejandro Abrines, *Álex Abrines*, espanjalainen koripalloilija
* Alejandro Agag, espanjalainen liikemies, poliitikko ja moottoriurheiluvaikuttaja
* Alejandro Alfaro, espanjalainen jalkapalloilija
* Alejandro Amenábar, espanjalainen elokuvaohjaaja
* Alejandro Aravena, chileläinen arkkitehti
* Alejandro Arribas, espanjalainen jalkapalloilija
* Alejandro Avila, meksikolainen näyttelijä
* Alejandro Barahona, espanjalainen näyttelijä
* Alejandro Bedoya, kolumbialais-yhdysvaltalainen jalkapalloilija
* Alejandro Antonio Buccolini, argentiinalainen katolinen piispa
* Alejandro Cárdenas, meksikolainen pikajuoksija
* Alejandro Cardona, costaricalainen säveltäjä
* Alejandro Casañas, kuubalainen aitajuoksija
* Alejandro Darío Gómez, *Papu Gómez*, argentiinalainen jalkapalloilija
* Alejandro Domínguez, argentiinalainen jalkapalloilija
* Alejandro Falla, kolumbialainen tennispelaaja
* Alejandro Faurlín, argentiinalainen jalkapalloilija
* Alejandro Fernández Feo-Tinoco, venezuelalainen katolinen piispa
* Alejandro Fernández Iglesias, *Álex*, espanjalainen jalkapalloilija
* Alejandro Giammattei, Guatemalan presidentti
* Alejandro Gómez, espanjalainen kestävyysjuoksija
* Alejandro González Iñárritu, meksikolainen elokuvaohjaaja
* Alejandro Rejón Huchin, meksikolainen runoilija, kulttuuripäällikkö ja toimittaja
* Alejandro Jiménez Lafeble, chileläinen katolinen piispa
* Alejandro Jodorowsky, chileläinen näyttelijä ja elokuvaohjaaja
* Alejandro A. Lanusse, argentiinalainen kenraali, Argentiinan presidentti 1971–1973
* Alejandro Lerner, argentiinalainen muusikko
* Alejandro Lerroux, Espanjan pääministeri 1933–1935
* Alejandro Montecchia, argentiinalainen koripalloilija
* Alejandro Moreno, venezuelalainen jalkapalloilija
* Alejandro Navarro, espanjalainen karateka
* Alejandro Olalia, filippiiniläinen katolinen arkkipiispa
* Alejandro "Alex" Olmedo, perulainen tennispelaaja
* Alejandro Pedraz, espanjalainen jääkiekkoilija
* Alejandro Pozuelo, espanjalainen jalkapalloilija
* Alejandro Rose-Garcia, *Shakey Graves*, yhdysvaltalainen muusikko ja näyttelijä
* Alejandro Sabella, argentiinalainen jalkapalloilija ja valmentaja
* Alejandro Sanz, espanjalainen pop-muusikko
* Alejandro Silva, chileläinen rock-kitaristi
* Alejandro Solalinde, meksikolainen pappi ja ihmisoikeusaktivisti
* Alejandro de la Sota, espanjalainen arkkitehti
* Alejandro Toledo, Perun presidentti 2001-2006
* Alejandro de Tomaso, argentiinalainen kilpa-autoilija
* Alejandro Urgellés, kuubalainen koripalloilija
* Alejandro Valverde, espanjalainen ammattipyöräilijä
* Alejandro Yepes Balsalobre, *Álex*, espanjalainen futsalpelaaja
* Alejandro Zambra, chileläinen runoilija ja kirjailija

### Kuvitteellisia Alejandroja
* Alejandro de la Vega, Zorron isä Johnston McCulleyn taskukirjoissa sekä niihin perustuvissa sarjakuvissa ja elokuvissa

## Muut
Alejandro voi tarkoittaa myös seuraavia asioita:
*"Alejandro", Lady Gagan *The Fame Monster* -EP-levyn kappale ja single
Vyöhyketerapia

**Vyöhyketerapia** eli **refleksologia** on uskomushoitomuoto, jonka toiminnan väitetään perustuvan todistamattomiin käsityksiin siitä, että ihmisessä on niin kutsuttuja heijastepisteitä (esimerkiksi jalkapohjassa) jotka edustavat ihmisen eri elimiä, ja näitä heijastepisteitä painelemalla vaikuttaisi näiden elimien toimintaan.. Vyöhyketerapeutti käsittelee joko pelkästään jalkaterien heijastepisteet tai koko kehon heijasteet (myös kädet, korvat, kasvot ja keskivartalo). 

Suomessa vyöhyketerapeutteja koulutetaan useassa paikassa. Eri oppisuuntausten hoitotavat ja painotukset poikkeavat jossakin määrin toisistaan. 

Suomessa ei säädellä vyöhyketerapia-alan koulutusta tai ammatin harjoittamista. Terapeutin koulutus- ja kokemustausta voi vaihdella: edellä mainittujen kouluttajien tarjoama koulutus sisältää kouluttajien näkemyksen lääketieteen perusteista  ja vyöhyketerapiakoulutusta.

## Tutkimukset
Vuonna 2009 julkaistussa katsauksessa todetaan, että olemassa olevat todisteet eivät osoita vyöhyketerapian sopivan minkään sairauden hoitamiseen.

## Lähteet
Kuolemaantuomittu (vuoden 1934 elokuva)

**Kuolemaantuomittu** () on W. S. Van Dyken ohjaama yhdysvaltalainen rikos-/melodraamaelokuva vuodelta 1934. Päätähtinä ovat Clark Gable, William Powell ja Myrna Loy. Elokuva on myös Mickey Rooneyn yksi varhaisimmista rooleista, missä hän näyttelee Gablen roolin lapsena. *Kuolemaantuomittu* perustuu Arthur Caesarin tarinaan, jonka pohjalta Oliver H. P. Garrett ja Joseph L. Mankiewicz laativat käsikirjoituksen. Metro-Goldwyn-Mayer -yhtiö tuotti elokuvan.

*Kuolemaantuomittu* kuvattiin suhteellisen nopeasti ja vaatimattomalla budjetilla. Elokuvan menestyminen yllätti studiota ja *Kuolemaantuomittu* teki William Powellin ja Myrna Loy'n parivaljakkoudesta tähden. *Kuolemaantuomittu* oli heidän ensimmäinen neljästätoista yhteistyöstä. Elokuva myös nostatti Clark Gablen uraa MGM:llä.

*Kuolemaantuomitusta* tuli myös kuuluisa siitä, että se oli viimeinen elokuva jonka itse pahamaineinen gangsteri John Dillinger näki. Yhdysvaltain FBI-agentit ampuivat Dillingerin kuoliaaksi 22. heinäkuuta vuonna 1934 Dillingerin poistuessa Chicagon Biograph Theaterista missä *Kuolemaantuomittua* esitettiin.

Arthur Caesar voitti parhaan alkuperäisen tarinan Oscar-palkinnon Oscar-gaalassa vuonna 1935.

## Juoni

*Kuolemaantuomittu* perustuu tositapahtumiin, *[[General Slocum]]* -laivan räjähtämisestä ja palamisesta New Yorkin East Riverillä 15. kesäkuuta vuonna 1904. Laivan räjähtämisestä selvinneet pojat Blackie Gallagher ja Jim Wade (Clark Gable ja William Powell) jäivät orvoiksi. Heidät pelasti pappi Isä Joe (Leo Carrillo). Heidät otti huostaan Poppa Rosen (George Sidney), joka oli menettänyt ainoan poikansa uppoamisessa. Pojat asuivat vain hetken Poppa Rosenin luona; Rosen, venäläinen juutalainen, kuoli kun poliisihevonen polki hänet kavioillaan.

Pojat olivat edelleen hyviä ystäviä, vaikka heidän tiensä erosivat. Jim lähti opiskelemaan ja valmistui oikeustieteen kandidaatiksi. Hänestä tuli suoraselkäinen asianajaja. Blackiesta kasvoi uhkapelaaja ja laittoman kasinon omistaja. Vaikka ystävystykset pitivät toisistaan ja kunnioittivat edelleen toisia, he ovat kuitenkin elivät laillisuuden eri laidoilla. Ammattimainen kilpailu muuttuu henkilökohtaiseksi kun Jim menee naimisiin Blackien ex-rakastajattaren Eleanorin (Myrna Loy) kanssa.

## Rooleissa

## Aiheesta muualla
* 
* 
* ''Kuolemaantuomittu'' TCM Movie Databasessa 
*
An Endless Sporadic

**An Endless Sporadic** on vuonna 2005 perustettu yhdysvaltalainen progressiivista rockia soittava yhtye, johon kuuluvat Zach Kamins ja Andy Gentile. Yhtyeen tunnetuimmat kappaleet ovat olleet videopelien musiikkiraidoilla. "Sun of Pearl" esiintyi Tony Hawk -pelissä ja "Impulse" julkaistiin Guitar Hero 3 -peliin. Rumpuja bändissä soittaa Andy Gentiles. Kitaraa ja kosketinsoitinta soittaa Zach Kamins. Yhtye on julkaissut omakustanteena EP:n ja pitkäsoiton.

## Diskografia
**Ameliorate*, EP, (2008)
**An Endless Sporadic*, pitkäsoitto, (2009)
**Magic Machine* (2016)
We Found Love

"**We Found Love**" on barbadoslaisen laulaja Rihannan kappale, joka julkaistiin hänen *[[Talk That Talk]]* -albuminsa ensimmäisenä singlenä 22. syyskuuta 2011. Singlellä esiintyy myös skotlantilainen laulaja-lauluntekijä Calvin Harris.

## Listasijoitukset
"We Found Love" sijoittui kuudennella viikollaan ykköseksi sekä Yhdysvaltojen että Kanadan singlelistalla. Kappale on lisäksi sijoittunut singlelistan kärkeen Saksassa, Ranskassa, Sveitsissä, Ruotsissa, Tanskassa, Suomessa, Norjassa ja Uudessa-Seelannissa. Lisäksi se on sijoittunut kymmenen parhaan joukkoon Australiassa, Itävallassa, Italiassa, Belgian Flanderissa ja Valloniassa, Alankomaissa ja Espanjassa.

## [[iTunes]]in [[EP-levy|EP]] versio
# "We Found Love" (Chuckie Extended Remix) – 5:57
# "We Found Love" (Chuckie Dub) – 5:56
# "We Found Love" (Cahill Edit) – 3:36
# "We Found Love" (Cahill Club) – 6:29
# "We Found Love" (Cahill Dub) – 5:58
# "We Found Love" (R3hab's XS Remix Edit) – 3:40
# "We Found Love" (R3hab's XS Extended Remix) – 5:26
# "We Found Love" (R3hab's XS Dub) – 5:26

## Lähteet

## Aiheesta muualla
* Kappaleen musiikkivideo YouTubessa
Geoffrey (Yorkin arkkipiispa)

**Geoffrey** tai **Geoffrey Plantagenet** oli Englannin kuninkaan Henrik II:n avioton lapsi ja Yorkin arkkipiispa. Hän toimi useissa kirkollisissa viroissa ennen kuin hänestä tuli Lincolnin piispa vuonna 1173, vaikka häntä ei vihitty papiksi ennen vuotta 1189. Hänen velipuolensa Rikhard I Leijonamieli nimitti hänet Yorkin arkkipiispaksi noustuaan valtaistuimelle. Palattuaan Englantiin Toursista William Longchamp vangitsi hänet, mutta vapautti pian.

## Varhainen elämä
Geoffrey syntyi luultavasti ennen kuin hänen isänsä Henrik II meni naimisiin Eleonoora Akvitanialaisen kanssa vuonna 1152. Kronikoitsija Walter Mapin mukaan hänen äitinsä oli Ykenai-niminen prostituoitu. Toinen mahdollisuus on, että hänen äitinsä oli Rosamund Clifford.

Geoffrey oli Lincolnin arkkidiakoni, kunnes paavi vahvisti hänen valintansa Lincolnin piispaksi. Hän kuitenkin kieltäytyi piispanvihkimyksestä ja sai nimityksen kuninkaan kansleriksi samoihin aikoihin.

## Kuolema
Arkkipiispa kuoli 12. joulukuuta 1212 ollessaan maanpaossa Grandmontissa Normandiassa. Hänet haudattiin grandmontinilaisluostariin, jossa hän oli oleskellut parin vuoden ajan. Hauta oli olemassa vielä ainakin vuonna 1767.

## Lähteet
GP2-finaali 2011

**GP2-finaali 2011** oli GP2-kauden 2011 ulkopuolinen finaali, joka ajettiin 12.–13. marraskuuta Yas Marina Circuitin moottoriradalla Abu Dhabissa. Kilpailu ajettiin Formula 1:sten Abu Dhabin GP:n ohessa. Kilpailu päätettiin järjestää sen jälkeen, kun Euroopan GP2 ja Aasian GP2-sarja yhdistettiin.

## Tallit ja kuljettajat

## Tulokset
### Aika-ajot

### Pitkä kilpailu

### Sprintti kilpailu

## Kuljettajien loppupisteet

## Lähteet

## Aiheesta muualla
Bérénice Marlohe

**Bérénice Marlohe** (s. 19. toukokuuta 1979 Pariisi, Ranska) on ranskalainen näyttelijä. Hän aloitti näyttelijän uransa vuonna 2007 lyhytelokuvassa *La discordance*. Vuonna 2012 hän esiintyi James Bond -elokuvassa *[[007 Skyfall]]*.

## Lähteet

 

## Aiheesta muualla

* 
* 
* Bérénice Marlohe  -fanisivusto
Yttilä

**Yttilä** on kylä Satakunnan Säkylässä entisen Köyliön kunnan alueella. 

## Palvelut

Yttilässä sijaitsee ravintola Korkea Tammi, paloasema ja Lallintalo. Kylässä sijaitsi myös Sepon Kauppa, joka lopetti toimintansa samassa rakennuksessa olleen postin kanssa vuoden 2014 alussa.

## Muuta

Yttilän kyläkeskuksen eteläpäässä sijaitsee Yttilän museokoulu. Vuoteen 2019 asti Yttilässä sijaitsi myös yksi Ilmatieteen laitoksen sadeasemista. Yttilän läpi menee Kankaanpäästä alkunsa saava yhdystie 2131 jota pitkin pääsee valtatie 12:lle, josta on Yttilään noin 8 kilometriä. Yttilään pääsee myös Kepolasta Kirkkosaaren kautta Kirkkosaarentietä myöten.

## Fiktiivisiä viittauksia

Simulaatiopelissä My Summer Car sijaitseva Teimon Kauppa on saanut ulkoisia vaikutteita Yttilässä sijaitsevasta Sepon Kaupasta.

## Lähteet
Leffa Boogie Vol 19

**Leffa Boogie Vol 19** on Smurffien 19. studioalbumi, joka julkaistiin 21. lokakuuta 2011.

## Kappaleet
Suluissa alkuperäinen kappale.
#
#
#
#
#
#
#
#
#
#
#
#
#

## Lähteet

## Aiheesta muualla
* Leffaboogie Vol 19 itunes.com -sivustolla
* Leffaboogie Vol 19 discogs.com -sivustolla